El Reglament (UE) 1303/2013 del Parlament Europeu i del Consell, de 17 de desembre, pel qual s'estableixen les disposicions comunes relatives al Fons Europeu de Desenvolupament Regional (FEDER), al Fons Social Europeu (FSE), al Fons de Cohesió, al Fons Europeu Agrícola de Desenvolupament Rural (FEADER) i al Fons Europeu Marítim i de la Pesca (FEMP), i pel qual s'estableixen les disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca (d'ara endavant, Reglament MEC), defineix les disposicions generals aplicables a les intervencions comunitàries en el sector de la pesca i l'aqüícola.
A més, estableix disposicions per millorar la coordinació de l'execució dels fons de la Unió Europea amb un enfocament estratègic.
El Reglament (UE) 508/2014 del Parlament Europeu i del Consell, de 15 de maig, relatiu a l'ajut al Fons Europeu Marítim i de Pesca, i pel qual es deroguen els Reglaments (CE) 2328/2003, (CE) 861/2006, (CE) 1198/2006, i (CE) 791/2007 del Consell, el Reglament (UE) 1255/2011 del Parlament Europeu i del Consell (d'ara endavant, Reglament FEMP) i el Programa operatiu per a Espanya del Fons Europeu Marítim i de la Pesca per al període de programació 2014-2020, aprovat per la Comissió Europea mitjançant la Decisió de 13 de novembre de 2015, estableixen les mesures financeres per a l'aplicació de la Política Pesquera Comuna (PPC), de les mesures pertinents relatives al Dret del Mar, del desenvolupament sostenible de les zones pesqueres i aqüícoles i de la pesca interior, i de la Política Marítima Integrada (PMI).
El Reglament delegat (UE) 2015/288 de la Comissió, de 17 de desembre de 2014, completa el Reglament (UE) 508/2014 del Parlament Europeu i del Consell, de 15 de maig, relatiu al període de temps i les dates pel que fa a l'admissibilitat de les sol·licituds.
Aquests ajuts donen resposta a la necessitat principal de millorar la protecció i restauració de la biodiversitat i els ecosistemes aquàtics mitjançant l'establiment de règims compensatoris en la recollida de residus del mar en el marc de la Prioritat 1 Fomentar una pesca sostenible des del punt de vista mediambiental, eficient en l'ús dels recursos, innovadora, competitiva i basada en el coneixement del Programa operatiu segons l'article 40.1 a) del Reglament (UE) 508/2014.
La Llei 2/2010, de 18 de febrer, de pesca i acció marítimes, concretament l'article 86, atribueix al Departament d'Agricultura, Ramaderia, Pesca i Alimentació la gestió de manera integrada de tots els ajuts públics destinats al millorament de la pesca i de les estructures pesqueres de Catalunya, tant els que figuren en els seus pressupostos com les subvencions territorialitzables de la Unió Europea i de l'Estat.
Conseqüentment, valorada la conveniència de donar suport al sector pesquer i aqüícola mitjançant la concessió d'ajuts econòmics, d'acord amb l'article 92 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya, a proposta de la Direcció General de Pesca i Afers Marítims, i en ús de les atribucions que m'han estat conferides,
Aprovar les bases reguladores dels ajuts destinats a la protecció i recuperació de la biodiversitat i els ecosistemes marins i règims de compensació en el marc d'activitats pesqueres sostenibles i recollida de deixalles marines que es publiquen en l'annex 1.
Aprovar el procediment de tramitació telemàtica de sol·licituds que figura en l'annex 2 d'aquesta Ordre.
Aquests ajuts cofinançats amb el FEMP es tramiten d'acord amb les funcions com a organisme intermedi de gestió i certificació dels ajuts FEMP de la Direcció General de Pesca i Afers Marítims i de la Direcció de Serveis del Departament d'Agricultura, Ramaderia, Pesca i Alimentació, respectivament.
L'objecte dels ajuts que estableix l'Ordre és la protecció i recuperació de la biodiversitat i els ecosistemes marins i règims de compensació en el marc d'activitats pesqueres sostenibles i recollida de deixalles marines.
2.1 Poden ser beneficiàries d'aquests ajuts les federacions de confraries de pescadors d'àmbit territorial català que promoguin la realització d'un projecte destinat a complir l'objecte d'aquestes bases reguladores i que compleixin des del moment de presentar la sol·licitud les condicions d'admissibilitat i els requisits generals dels apartats 2.2 i 2.3.
a) han comès infracció greu d'acord amb l'article 42 del Reglament (CE) 1005/2008 o l'article 90.1 del Reglament (CE) 1224/2009;
b) han estat involucrades en l'explotació, gestió o propietat d'embarcacions incloses a la Llista de pesca il·legal, no declarada i no reglamentada (INDNR), d'acord amb l'article 40.3 del Reglament (CE) 1005/2008, o d'embarcacions que enarboren pavelló de països considerats tercers països no cooperants, segons estableix l'article 33 de l'esmentat Reglament;
c) han comès infracció greu de la Política Pesquera Comuna (PPC) definida com a tal en altres actes legislatius adoptats pel Parlament Europeu i el Consell, o
Per obtenir la condició de beneficiàries de les subvencions, les persones sol·licitants han de complir des del moment de la sol·licitud els requisits i les condicions generals establerts a l'article 13 de la Llei 38/2003, de 17 de novembre, general de subvencions, i els següents:
En el cas que es tracti d'agrupacions de persones físiques o jurídiques, públiques o privades, sense personalitat jurídica, aquestes condicions d'admissibilitat hauran de complir-les cadascuna de les persones integrants de l'agrupació en qüestió.
b) En el cas d'associacions i fundacions, tenir els seus estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012.
c) Estar inscrites en el Registre Oficial de Confraries de Pescadors, creat d'acord amb l'article 44 de la Llei 22/2002, de 12 de juliol, de confraries de pescadors.
d) En el cas de comptar amb centres laborals: complir la normativa de política lingüística fent constar, com a mínim en català, els rètols i les informacions de caràcter fix que continguin text que han de figurar a l'interior dels centres laborals adreçats a les persones que hi treballen.
e) En el cas de comptar amb centres i establiments oberts al públic: complir la normativa de política lingüística atenent els consumidors en qualsevol de les llengües oficials de Catalunya i redactant, com a mínim en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic.
f) En el cas d'empreses i entitats, no haver estat mai objecte de sancions administratives fermes ni de sentències fermes condemnatòries perquè han exercit o tolerat pràctiques laborals considerades discriminatòries per raó de sexe o de gènere.
g) En el cas que l'ajut subvencioni activitats que impliquin contacte habitual amb menors, disposar de les certificacions legalment establertes, o haver-les sol·licitat abans de la resolució de concessió, per acreditar que el personal de l'empresa o entitat que sol·licita l'ajut no ha estat condemnat per sentència ferma per cap delicte contra la llibertat i indemnitat sexual, i que, en cas que canviï alguna persona adscrita al projecte o l'activitat subvencionada, es compromet a fer la comprovació oportuna pel que fa al cas.
h) En el cas d'empreses amb 50 o més treballadors, complir la quota legal de reserva de llocs de treball en la plantilla de l'empresa prevista en l'article 42.1 del text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o les mesures alternatives de caràcter excepcional previstes en el Reial decret 364/2005, de 8 d'abril, i el Decret 86/2015, de 2 de juny.
3.1 Els ajuts tenen caràcter de subvenció directament aplicable a les despeses ocasionades per l'organització i el funcionament d'un sistema de recollida de deixalles marines al mar amb la participació del sector pesquer i per les actuacions de comunicació, informació, formació i sensibilització i conscienciació en aquest àmbit.
3.2 La quantia màxima destinada a aquests ajuts i l'aplicació pressupostària a la qual s'ha d'imputar és la que determina la convocatòria corresponent.
El cofinançament del FEMP a aquests ajuts és del 75%.
3.3 La quantia dels ajuts es determina segons el nombre de sol·licituds i la disponibilitat pressupostària, i d'acord amb els criteris de priorització que estableix l'apartat 5 d'aquestes bases reguladores.
3.4 La subvenció podrà ser reduïda totalment o parcialment, abans no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
4.1 Les sol·licituds de les entitats que compleixin els requisits exigits per poder adquirir la condició de beneficiari/ària dels ajuts corresponents es valoraran atenent els criteris de selecció i valoració específics següents.
4.2.1 Adequació a l'anàlisi de Debilitats, Amenaces, Fortaleses i Oportunitats (DAFO), a l'estratègia i al compliment de les finalitats de l'objectiu específic establerts al Programa operatiu FEMP (aprovat per la Comissió Europea mitjançant la Decisió de 17 de novembre de 2015): fins a 5 punts.
4.2.2 Aportació de l'operació a altres prioritats del Programa operatiu FEMP, altres objectius específics i plans estratègics europeus, estatals o de Catalunya: fins a 2 punts.
4.3 La valoració dels criteris de selecció atendrà la puntuació màxima i es classificarà com a:
- Alt >= 75% de la puntuació màxima dels criteris de selecció establerta.
- Mitjà >= 25% i <75% de la puntuació màxima dels criteris de selecció establerta.
- Baix >=10% i <25% de la puntuació màxima dels criteris de selecció establerta.
- Exclòs <10% de la puntuació màxima dels criteris de selecció establerta.
4.4 Ponderació de la valoració conjunta:
El criteri de selecció 4.2.1 suposarà el 50% de la valoració total.
El criteri de selecció 4.2.2 suposarà el 50% de la valoració total.
4.5 Fórmules per al càlcul de cada un dels criteris de selecció:
V 4.2.1, V 4.2.2 són els valors dels criteris 4.2.1 o 4.2.2, respectivament.
Po 4.2.1 o 4.2.2 són la puntuació obtinguda de l'operació subvencionable dels criteris 4.2.1 o 4.2.2, respectivament.
Pmax 4.2.1 o 4.2.2 són la puntuació màxima dels criteris 4.2.1 o 4.2.2, respectivament.
Pmax és la puntuació més gran entre Pmax 4.2.1 i Pmax 4.2.2.
En el cas del criteri 4.2.1 i 4.2.2, es multiplica per 2 per tenir en compte la ponderació d'aquest criteri al 50%, tal com estableix l'apartat 4.4.
4.6 Criteris de valoració específics
a) Viabilitat tècnica del projecte: valoració de la capacitat de gestió de la federació de pescadors sol·licitant per prioritzar els projectes segons la concreció, coherència i capacitat de l'entitat per desenvolupar-los, atenent la qualitat, el detall i la coherència de la memòria (màxim 10 punts)
b) Criteri ambiental: es prioritzaran les operacions en zones on hi ha un coneixement provat de l'existència de residus.
La presència habitual de residus marins està directament relacionada amb la pressió antropogènica al litoral; s'estableixen així com a ports d'alta intensitat de residus els d'influència de municipis amb una població superior o igual a 100.000 habitants (màxim 10 punts):
- Ports pesquers de zones d'intensitat de residus alta: els ports pesquers de la província de Barcelona: 10 punts per port participant.
- Ports pesquers de zones d'intensitat de residus mitjana: Blanes, Palamós, l'Estartit, Roses, el Port de la Selva, Llançà, l'Escala, Sant Feliu de Guíxols, Lloret de Mar, Cadaqués, Calafell, Torredembarra, l'Ametlla de Mar, Tarragona, Cambrils, Sant Carles de la Ràpita, les Cases d'Alcanar, l'Ampolla, l'Ametlla de Mar i Deltebre (3 punts per port participant).
4.7 En l'acta de selecció, es classificaran els expedients d'acord amb la puntuació total obtinguda de la ponderació conjunta dels criteris de selecció establerts en l'apartat 5.4 i dels criteris de valoració específics establerts en l'apartat 4.6.
4.8 En el cas que l'import total de les sol·licituds presentades superi la dotació pressupostària disponible per a aquests ajuts, s'atendran les sol·licituds d'acord amb la puntuació total obtinguda amb la suma dels criteris de selecció i dels criteris de selecció i valoració específics.
4.9 En cas d'empat, es tindran en compte en primer lloc les sol·licituds que hagin obtingut major puntuació en el criteri de valoració ambiental.
4.10 En el cas que hi hagi sobrant de la dotació pressupostària però resulti insuficient per atendre la sol·licitud auxiliable de l'expedient immediatament següent, s'hi pot aplicar una reducció de la intensitat de l'ajut proporcionalment a l'import sobrant.
Aquest expedient s'anomena expedient de tall.
En aquests casos, es tramitarà una proposta de resolució a la persona beneficiària potencial en què es detallarà la puntuació aconseguida, se li proposarà la intensitat d'ajut que li resulti, i se li oferirà la possibilitat d'acceptar el pressupost proposat o bé renunciar-hi.
Si la persona interessada no accepta, se seleccionarà l'expedient següent desestimat per manca de pressupost més ben puntuat, i es procedirà de la mateixa manera.
Un cop esgotat el pressupost disponible, les sol·licituds amb menys puntuació seran denegades per manca de disponibilitat pressupostària.
5 Nivell de participació financera
D'acord amb l'article 95.3 del Reglament (CE) 508/2014 del Parlament Europeu i del Consell, de 15 de maig, relatiu al Fons Europeu Marítim i de la Pesca (FEMP), les actuacions regulades en aquestes bases reguladores podran gaudir d'un nivell de participació financera pública de fins al 100% de les despeses subvencionables.
6 Concurrència amb altres ajuts
7.1 S'admetran com a despeses subvencionables els conceptes de despesa establerts en els apartats següents que siguin efectivament assumits per la persona beneficiària, s'hagin indicat en el projecte, siguin despeses necessàries per a l'execució del projecte i s'hagin realitzat en el termini d'execució establert en la convocatòria.
7.2 Compensació per la retirada de residus marins
S'estableix una compensació per la participació de les embarcacions de la llista 3a en el sistema de recollida de residus calculada tenint en compte les hores de dedicació acreditades per embarcació, d'acord amb l'apartat 14.4.b 3, pel triatge, classificació i reciclat dels residus durant el període de l'operació i atenent el salari mínim interprofessional horari de 7,04 €/hora fixat a l'article 4.2 del Reial decret 1462/2018, de 21 de desembre.
S'estableix un import màxim de compensació per persona beneficiària i projecte d'acord amb el barem següent:
- Ports de zones d'intensitat de residus alta (d'acord amb l'apartat 4.6 b) = ((Nombre de vaixells participants en el projecte de la modalitat d'arrossegament x 191 x 2) + (Nombre de vaixells participants en el projecte de la resta de modalitats pesqueres x 105 x 1))*7,04
- Resta de ports = ((Nombre de vaixells participants en el projecte de la modalitat d'arrossegament x 96 x 2) + (Nombre de vaixells participants en el projecte de la resta de modalitats pesqueres x 53 x 1))*7,04.
S'acceptaran com a despeses subvencionables els subministraments i serveis externs següents:
a) Compra de material fungible per a la recollida, l'emmagatzematge i el reciclatge de deixalles marines a bord de les embarcacions participants en el projecte.
b) Despeses de subministraments externs per a la creació i edició de material de comunicació i difusió, organització d'esdeveniments com ara tallers i actuacions adreçades a les escoles, accions de voluntariat.
c) Serveis de comunicació, formació, informació i campanyes de sensibilització.
d) Serveis de caracterització dels residus.
e) Altres serveis i subministraments necessaris per a l'execució del projecte.
S'acceptaran com a despeses subvencionables els costos de personal destinats a l'organització, la creació i el seguiment del sistema de recollida de residus amb la participació de pescadors.
Els costos directes de personal es calcularan a un tipus fix del 20% dels costos directes de l'operació previstos en els apartats 7.2 i 7.3, d'acord amb l'article 68.1 bis del Reglament 1303/2013 del Parlament Europeu i del Consell, de 17 de desembre.
c) Les operacions que s'hagin executat o pagat abans que la persona beneficiària sol·liciti l'ajut.
d) Operacions que incrementin la capacitat de pesca d'un vaixell o l'equip que incrementi la capacitat del vaixell per detectar el peix.
e) Inversions i equips que siguin obligatoris en el moment de la sol·licitud d'acord amb la normativa europea i nacional.
f) Les despeses de manteniment programat o preventiu de qualsevol part de l'equip que mantingui en funcionament un aparell.
g) Les despeses originades per una reposició d'inversions existents, excepte quan la nova adquisició respongui a inversions diferents de les anteriors (ja sigui per la tecnologia utilitzada o pel rendiment).
h) Les despeses originades per obres que suposin la substitució d'elements deteriorats, obres de manteniment i reparació.
i) Les compres de materials i equips de segona mà.
j) Els impostos, les taxes i qualsevol altra despesa financera no relacionada amb l'execució material del projecte.
9.1 Les sol·licituds per acollir-se als ajuts s'han de presentar per mitjans telemàtics des de la pàgina web http://seu.gencat.cat o http://agricultura.gencat.cat/ca/tramits/ajuts, d'acord amb el procediment que estableix l'annex 2 de l'Ordre.
Les sol·licituds presentades fora del termini establert a la convocatòria no s'admeten a tràmit.
9.2 Cal adjuntar a les sol·licituds la documentació que es detalla a continuació.
No obstant això, no caldrà presentar la documentació que ja s'hagi presentat anteriorment al DARP les dades de la qual no hagin variat i continuïn essent vigents:
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat el DARP a obtenir aquesta informació d'acord amb l'apartat 6.4.
c) Còpia de les escriptures i/o els estatuts registrats de l'entitat sol·licitant, si escau.
Aquesta documentació es verificarà d'ofici atès que consta al Registre Oficial de Confraries de Pescadors adscrit a la Direcció General de Pesca i Afers Marítims.
d) Declaració signada conforme la persona sol·licitant no ha comès infracció greu de la PPC ni cap de les infraccions tipificades a l'article 42 del Reglament (CE) 1005/2008 o a l'article 90 del Reglament (CE) 1224/2009, no està inclosa en la Llista INDNR (pesca il·legal, no declarada i no reglamentada), no ha comès cap dels delictes tipificats als articles 3 i 4 de la Directiva 2008/99/CE, i no ha comès cap frau en el marc del Fons Europeu de la Pesca (FEP) o el FEMP, d'acord amb el model normalitzat annex a la sol·licitud.
e) Documentació descriptiva de les actuacions a realitzar: memòria de les actuacions per a les quals se sol·licita l'ajut.
Aquesta documentació ha d'incloure una descripció detallada de les actuacions.
f) Pressupost detallat i desglossat, d'acord amb el model normalitzat annex a la sol·licitud.
g) Cartes d'adhesió al projecte de les confraries de pescadors participants amb indicació de les embarcacions participants.
9.3 L'imprès de sol·licitud inclourà declaracions responsables sobre els aspectes que es detallen a continuació i que la persona sol·licitant ratifica mitjançant la signatura de la sol·licitud:
b) No estar sotmesa a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
c) No haver sol·licitat cap altre ajut per a la mateixa finalitat, llevat del supòsit previst en l'apartat 5 d'aquestes bases, referit a la concurrència amb altres ajuts.
e) En el cas d'empreses i entitats, no haver estar sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere, sancionada per resolució administrativa ferma o condemnada per sentència judicial ferma.
f) En el cas que l'ajut subvencioni activitats que impliquin contacte habitual amb menors, disposar de les certificacions legalment establertes, o haver-les sol·licitat abans de la resolució de concessió, per acreditar que el personal de l'empresa o entitat que sol·licita l'ajut no ha estat condemnat per sentència ferma per cap delicte contra la llibertat i indemnitat sexual, i que en cas que canviï alguna persona adscrita al projecte o l'activitat subvencionada es compromet a fer la comprovació oportuna pel que fa al cas.
g) En el cas d'empreses i entitats, no haver estat sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere, sancionada per resolució administrativa ferma o condemnada per sentència judicial ferma.
h) No s'han iniciat les obres o les actuacions per a les quals se sol·licita l'ajut.
9.4 La presentació de la sol·licitud de l'ajut per part de la persona interessada comportarà l'autorització al DARP per obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
10 Compromisos i obligacions de les persones beneficiàries
Les persones beneficiàries es comprometen mitjançant la signatura de la sol·licitud de l'ajut a:
a) Mantenir el compliment de les condicions establertes en l'apartat 2.2 després de presentar la sol·licitud i durant tot el període d'execució de l'operació subvencionada i durant un període de 5 anys després de la realització del pagament final de l'ajut.
b) Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social en el moment de presentació de la sol·licitud.
c) Donar l'adequada publicitat al caràcter públic del finançament FEMP de l'operació en la informació emesa en l'activitat, abans, durant i després de la seva finalització i en el període de manteniment de compromisos.
A tal efecte, la persona beneficiària està obligada a esmentar el Finançament de la Generalitat de Catalunya i el FEMP en tota la informació, verbal o escrita, emesa amb ocasió de l'activitat, abans, durant i després de la seva finalització.
Tots els materials, publicacions i altres documents i mitjans relatius al projecte, inclosa la comunicació mitjançant pàgines web, han d'incloure: el logotip de la Generalitat de Catalunya, el logotip del FEMP i la indicació "Operació cofinançada pel Fons Europeu Marítim i de la Pesca".
Els logotips corporatius seguiran les directrius d'estil previstes al Programa d'identificació visual (PIV) editat a la pàgina web http://identitatcorporativa.gencat.cat.
d) Proporcionar a la Direcció General de Pesca i Afers Marítims, als avaluadors designats o a altres organismes designats per aquesta Direcció General tota la informació necessària per poder realitzar el seguiment i l'avaluació del programa, en particular en relació amb el compliment de determinats objectius i prioritats.
e) Portar un sistema de comptabilitat separat, o bé un codi comptable adequat per a totes les transaccions relatives a l'operació finançada amb càrrec al FEMP.
f) Comunicar immediatament al DARP haver obtingut un altre ajut per a la mateixa finalitat després de la presentació de la sol·licitud de l'ajut regulat en aquestes bases reguladores.
g) En el cas de les despeses de l'apartat 7.3, quan l'import de la despesa subvencionable superi les quanties establertes en la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer, per al contracte menor (40.000 euros quan es tracti de contractes d'obres, i 15.000 euros quan es tracti de contractes de subministrament o de serveis), el/la beneficiari/ària haurà de sol·licitar com a mínim tres ofertes a diferents proveïdors amb caràcter previ a la contractació del compromís per a l'obra, la prestació del servei o el lliurament del bé, llevat que per les seves especials característiques no hi hagi en el mercat prou nombre d'entitats que els realitzin, prestin o subministrin.
L'elecció entre les ofertes, que s'hauran d'aportar en la justificació, es realitzarà conforme a criteris d'eficiència i economia, i s'haurà de justificar expressament en una memòria l'elecció quan no recaigui en la proposta econòmica més avantatjosa.
Les tres ofertes han de procedir d'empreses que no estiguin vinculades a la persona beneficiària i no formin part del mateix grup de societats, d'acord amb els supòsits de l'article 42 del Codi de comerç, ni estiguin vinculades, d'acord amb la definició d'empreses vinculades establerta en l'article 3.3 de la Recomanació de la Comissió 2003/361/CE, de 6 de maig, sobre definició de microempreses i petites i mitjanes empreses (DOUE L-124, de 20.5.2003).
11.2 L'òrgan instructor i l'òrgan competent per dictar la resolució són els que fixi la convocatòria corresponent.
11.3 La Comissió de Valoració podrà sol·licitar a l'òrgan instructor tots els documents i informes que consideri necessaris per elaborar l'informe d'avaluació.
11.4 Quan les sol·licituds subvencionables superin les disponibilitats pressupostàries, la Comissió de Valoració determinarà l'assignació del pressupost, d'acord amb els criteris de priorització establerts en l'apartat 5 d'aquestes bases reguladores.
11.5 D'acord amb la documentació presentada i l'informe de la Comissió de Valoració, l'òrgan instructor elevarà la proposta de resolució corresponent a l'òrgan competent per resoldre.
11.6 Els actes de tràmit es notifiquen d'acord amb l'apartat 8 de l'annex 2.
12.2 Comporta el desistiment de la sol·licitud la manca de presentació de qualsevol dels documents que preveu l'apartat 9 o la manca d'esmena dels requisits esmenables, dins el termini de 10 dies hàbils i amb el requeriment previ.
12.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades.
13.1 En la resolució de concessió, figuraran, com a mínim, l'import màxim de l'ajut, les condicions que haurà de complir la persona beneficiària, el termini d'execució i de justificació de les actuacions subvencionades, la procedència dels fons amb què es finança l'ajut i l'import que prové del FEMP (indicant a quina prioritat i operació del Programa operatiu pertany l'ajut), i també la resta de fons.
13.2 La resolució de concessió es notifica d'acord amb l'apartat 8 de l'annex 2 en el termini que fixi la convocatòria, que no pot ser superior a 6 meses a comptar des de la finalització del termini de presentació de sol·licituds.
13.3 La resolució de concessió es pot modificar en cas d'alteració de les condicions que van determinar l'atorgament o com a conseqüència d'una decisió de l'Administració.
14.1 Les persones beneficiàries han de realitzar les actuacions objecte dels ajuts i justificar-les abans de la data que estableixi la resolució de concessió, i, com a màxim, la data prevista en la convocatòria corresponent.
La falta de presentació en el termini establert en aquest apartat comporta la revocació i, si és el cas, l'exigència del reintegrament, si escau, i altres responsabilitats establertes en la legislació aplicable en matèria de subvencions.
14.3 En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'ha d'acreditar l'import, procedència i aplicació d'aquests fons a les activitats subvencionades.
14.4 La documentació justificativa a presentar és la següent:
a) Per mitjans exclusivament telemàtics, sol·licitud de pagament de l'ajut, d'acord amb l'imprès normalitzat que es podrà descarregar del web http://agricultura.gencat.cat/guiajustificacioajuts.
b) Per mitjans exclusivament telemàtics, mitjançant la pàgina web http://seu.gencat.cat i d'acord amb el procediment que estableix l'annex 2, caldrà presentar el compte justificatiu, que inclourà:
b.1 Una memòria explicativa del compliment de la finalitat de l'acció, l'activitat o el projecte subvencionat, amb indicació de les activitats realitzades i dels resultats obtinguts, que contingui com a mínim:
- Descripció de l'activitat de recollida de residus realitzada indicant les embarcacions pesqueres per modalitat implicades, les confraries de pescadors participants, el volum de deixalles retirades i les hores de dedicació al projecte.
Caracterització dels residus retirats i zones de retirada.
- Descripció de les actuacions de comunicació, formació, informació i campanyes de sensibilització realitzades.
Quan s'escaigui, cal indicar el dia de la celebració, l'objecte i el públic objectiu participant, i aportar còpia del programa i de la publicitat de l'acte, i fotografies.
- Pla de publicitat del projecte.
Aquest document recollirà les activitats de publicitat dutes a terme per l'entitat beneficiària i els socis, i també els esments, articles, entrevistes, etc., publicats en els mitjans i les xarxes socials com a resultat del projecte.
- Les fotografies, igual que la resta de materials audiovisuals que es generin en el projecte, continuaran sent propietat del seu autor, si bé tindran uns drets d'ús compartits.
Aquest material podrà ser utilitzat, citant-ne l'autoria, per la Generalitat en les seves memòries, activitats de difusió, xarxes socials, etc. Els materials audiovisuals es lliuraran en suport digital.
- Obstacles trobats durant l'execució de l'activitat.
- Conclusions generals i valoració del projecte.
b.2 Una memòria econòmica sobre el cost de les activitats realitzades, d'acord amb el model normalitzat annex a la sol·licitud, on consti:
- En relació amb les despeses previstes a l'apartat 7.2: les despeses certificades per l'entitat corresponent.
- En relació amb les despeses previstes a l'apartat.7.3: una relació classificada de les despeses de l'activitat, amb identificació del creditor, el número de la factura o document de valor probatori equivalent en el tràfic mercantil, l'import, la data d'emissió i la data de pagament.
- En relació amb les despeses previstes a l'apartat 7.4: les despeses dels costos directes de personal imputats al projecte calculades a un tipus fix del 20% de les despeses justificades en els apartats anteriors d'acord amb l'article 68.1 bis del Reglament 1303/2013 del Parlament Europeu i del Consell, de 17 de desembre.
b.3 Acreditacions i justificants de les despeses previstes a l'apartat 7.2 d'acord amb el model normalitzat annex a la sol·licitud de pagament:
- Certificat del/de la secretari/ària de la Federació on s'indiquin les hores globals dedicades per les embarcacions pesqueres al projecte i el volum de deixalles retirades en el marc del projecte.
- Certificat del/de la secretari/ària de les confraries de pescadors associades a la Federació en relació amb les hores de dedicació al projecte de les embarcacions pesqueres afiliades a la Confraria, i el volum de deixalles retirades en el marc del projecte.
- Còpia de les declaracions d'imputació horària de les embarcacions pesqueres signada pel/per la patró/ona de l'embarcació.
- Còpia de la declaració de l'Administració competent del volum de deixalles retirades en el marc del projecte.
c) En relació amb les despeses previstes a l'apartat 7.3, presencialment, preferentment en les dependències de la Direcció General de Pesca i Afers Marítims, sense perjudici de fer ús de la resta de mitjans que preveu Llei 39/2015, d'1 d'octubre, del procediment administratiu comú de les administracions públiques, i la Llei 26/2010, de 3 d'agost:
c.1 Els materials divulgatius editats, i qualsevol altre tipus de producte desenvolupat en el marc del projecte, es lliuraran en format físic.
Els materials audiovisuals es lliuraran en suport digital.
c.2 Factures originals o els documents probatoris equivalents en el tràfic jurídic mercantil o amb eficàcia administrativa i la documentació acreditativa del pagament consistent en certificació del banc o extracte bancari del compte des del qual s'han emès els pagaments i els rebuts bancaris de les transferències o dels càrrecs bancaris efectuats, les lletres vençudes, els xecs, els pagarés i els rebuts dels proveïdors; en el cas de pagaments en efectiu, documentació acreditativa de la percepció de l'import per part del creditor.
c.3 Els tres pressupostos a què fa referència l'apartat 10 h) que ha d'haver sol·licitat la persona beneficiària abans de realitzar la despesa subvencionable.
14.5 Els òrgans competents del DARP comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud i la informació disponible en les bases de dades i registres.
A aquests efectes, les persones beneficiàries han de facilitar tota la informació complementària que els requereixi el DARP.
14.6 La proposta de pagament de la subvenció es realitzarà amb una certificació prèvia dels serveis competents del DARP segons la qual l'activitat i la despesa realitzades estan degudament justificades, i s'efectuarà dins l'exercici pressupostari, sense perjudici de les excepcions que es puguin produir.
14.7 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social i no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DARP a què es refereix l'apartat 9.4.
14.8 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents en el marc del control de les operacions establert en el Reglament (UE) 508/2014, d'acord amb el Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
14.9 La regulació dels pagaments en efectiu és la continguda en l'article 7 de la Llei 7/2012, de 29 d'octubre, per la qual cosa no es poden pagar en efectiu operacions en les quals una de les parts contractants sigui empresari o professional amb un import igual o superior a 2.500 euros o el seu equivalent en moneda estrangera.
14.10 Una vegada concedida la subvenció, es tramitarà la proposta d'ordenació del pagament d'una bestreta del 50% de l'import concedit, d'acord amb l'article 17.3 k) de la Llei 38/2003, general de subvencions.
Atesa la naturalesa jurídica de les federacions de confraries de pescadors, no s'exigeix garantia per rebre la bestreta.
El pagament de l'ajut es farà efectiu segons les disponibilitats de la tresoreria de la Generalitat.
15 Revocació de la concessió i reintegrament de les quantitats percebudes indegudament
15.1 L'òrgan concedent ha de revocar totalment o parcialment les subvencions concedides amb l'obligació per part de la persona beneficiària de retornar l'import rebut i de pagar els interessos corresponents en els supòsits previstos al text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, de 17 de novembre, general de subvencions, i també en el cas de l'incompliment dels requisits i les condicions establerts en aquestes bases reguladores.
15.3 També escau el reintegrament de les quantitats percebudes i l'exigència de l'interès de demora corresponent des del moment del pagament de l'ajut fins a la data en què s'acordi que escau el reintegrament en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
15.4 El reintegrament de les quantitats percebudes indegudament es regeix pel Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament.
El procediment de reintegrament de subvencions es regirà per les disposicions generals sobre procediment administratiu que estableix el títol VI de la Llei 39/2015, d'1 d'octubre, del procediment administratiu comú de les administracions públiques, sens perjudici de les especialitats que estableixi la normativa aplicable en matèria de subvencions.
A aquests efectes, l'òrgan competent per instruir el procediment de revocació i/o reintegrament és el Servei de Foment d'Estructures Pesqueres i l'òrgan competent per resoldre és la persona titular de la Direcció General de Pesca i Afers Marítims, qui podrà acordar la compensació de deutes de naturalesa pública diferents amb els crèdits reconeguts a favor de la persona deutora en virtut d'un acte administratiu, la qual cosa es farà constar a la resolució.
16.1 Els òrgans competents del DARP tenen la facultat de realitzar els controls que considerin necessaris per comprovar les dades que justifiquin l'atorgament de l'ajut i d'inspeccionar les actuacions per comprovar que es compleixin la destinació dels ajuts, els requisits i els compromisos establerts en aquestes bases reguladores i la normativa sobre els controls que regula els ajuts finançats pel FEMP.
Així mateix, el funcionariat dels òrgans competents per a l'exercici de la funció fiscalitzadora dels comptes de la Generalitat de Catalunya, de l'Administració general de l'Estat i de la Comissió i del Tribunal de Comptes de la Unió Europea està facultat per efectuar en qualsevol moment les auditories sobre el terreny de les operacions finançades amb el FEMP, en el marc de l'article 122 del Reglament (UE) 508/2014.
16.2 L'exercici d'aquestes funcions d'inspecció i control inclou les actuacions adreçades a la prevenció i detecció del frau, d'acord amb els reglaments (UE) 1303/2013 i (UE) 508/2014.
16.4 D'acord amb l'article 46.2 de la Llei 38/2003, la negativa al compliment de l'obligació de col·laboració de les persones beneficiàries o terceres a prestar col·laboració i facilitar la documentació que els sigui requerida en exercici d'aquestes funcions d'inspecció i control es considerarà resistència, excusa, obstrucció o negativa, i, per tant, causa de revocació, i reintegrament en el seu cas, de l'ajut, sense perjudici de les sancions que puguin correspondre.
El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, d'aprovació del text refós de la Llei de finances públiques de Catalunya, la Llei 38/2003, de 17 de novembre, general de subvencions, i la Llei 39/2015, d'1 d'octubre, del procediment administratiu comú de les administracions públiques.
18.1 Les dades personals de les persones beneficiàries podran ser tractades per organismes nacionals i de la Unió Europea relacionats amb les obligacions de les administracions relatives a la gestió, el control i l'auditoria, i al seguiment i l'avaluació.
A aquests efectes, assisteixen a les persones beneficiàries els drets establerts en el Reglament (UE) 2016/679 del Parlament Europeu i del Consell, de 27 d'abril, relatiu a la protecció de les persones físiques respecte del tractament de dades personals i la lliure circulació d'aquestes dades, pel qual es deroga la Directiva 95/46/CE (Reglament general de protecció de dades), i en la Llei orgànica 3/2018, de 5 de desembre, de protecció de dades personals i garantia dels drets digitals.
18.2 D'altra banda, les persones beneficiàries i entitats col·laboradores, en el cas que l'objecte de la subvenció inclogui el tractament de dades de caràcter personal, han de complir la normativa corresponent, tot adoptant i aplicant les mesures de seguretat previstes per la normativa europea esmentada en l'apartat anterior.
19.1 Els ajuts concedits es faran públics en la seu electrònica de la Generalitat http://seu.gencat.cat i al web http://agricultura.gencat.cat/beneficiarisajuts, fent ús dels mitjans electrònics establerts.
Així mateix, les persones beneficiàries figuraran en la llista d'operacions publicada de conformitat amb l'article 119.2 del Reglament (UE) 508/2014.
19.2 Aquests ajuts estan sotmesos al règim de transparència i al sistema de control i sancions establert en el Reglament (UE) 508/2014 del Parlament Europeu i del Consell.
Tramitació telemàtica de sol·licituds, i notificació de la resolució
Les persones que presentin les sol·licituds per mitjans telemàtics s'han d'autenticar a través dels sistemes de signatura electrònica admesos per la seu electrònica d'acord amb els criteris establerts a l'Ordre GRI/233/2015, de 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
Les persones interessades s'han d'autenticar per fer la resta de transaccions associades al procediment de concessió i justificació dels ajuts per mitjans telemàtics a través del sistema de signatura electrònica que determini la Seu electrònica mateixa.
El procediment de sol·licitud dels ajuts regulats en aquesta Ordre s'adapta a les peculiaritats de la tramitació utilitzant tècniques telemàtiques mitjançant les normes d'aquest annex.
4 Identificació de la persona sol·licitant
4.1 La identificació i la signatura de la persona sol·licitant es faran mitjançant la utilització dels sistemes d'identificació i de signatura electrònica admesos per la Seu electrònica de la Generalitat, d'acord amb els criteris establerts a l'Ordre GRI/233/2015, de 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
En el cas que l'import total de la subvenció adjudicada superi un total de 60.000 €, es requerirà un nivell alt de seguretat en la identificació i la signatura electrònica per al tràmit d'acceptació de la subvenció o bé en el tràmit de justificació.
4.2 En el cas que la persona sol·licitant sigui una persona jurídica, per realitzar la sol·licitud caldrà el certificat digital de persona jurídica o el certificat digital del/de la representant de l'empresa, d'acord amb el paràgraf anterior.
5.1 La presentació de sol·licituds a través dels mitjans telemàtics establerts a l'apartat 2 d'aquest annex es pot fer des de l'endemà de la publicació de la convocatòria fins al termini establert en la publicació esmentada.
5.2 Als efectes del còmput de terminis, la recepció pel Registre telemàtic corporatiu de la Generalitat de Catalunya (S ) un dia inhàbil s'entén efectuada el primer dia hàbil següent.
En el supòsit d'interrupció per circumstàncies accidentals del funcionament de la Seu, i sempre que sigui tècnicament possible, la persona usuària que hi accedeixi ha de visualitzar un missatge en què es comuniqui aquesta circumstància, se li indiquin els registres presencials on pot presentar la documentació alternativament i se li informi sobre els efectes d'aquesta interrupció del funcionament en el còmput dels terminis.
No obstant això, quan no sigui tècnicament possible que la persona usuària accedeixi a visualitzar el missatge esmentat i es tracti de tràmits que s'han de fer obligatòriament per mitjans telemàtics, si es produeix una interrupció no planificada en el funcionament dels sistemes electrònics durant l'últim dia establert per a la realització del tràmit corresponent, aquest tràmit es podrà dur a terme durant els tres dies hàbils consecutius.
6 Efectes de la presentació de sol·licituds
Rebreu un avís, sense efectes jurídics, del dipòsit de les vostres notificacions, per correu electrònic o missatge curt a la bústia o telèfon/s indicat/s.
D'acord amb l'article 43 de la Llei 39/2015, d'1 d'octubre, del procediment administratiu comú de les administracions públiques, i l'article 56.4 de la Llei 26/2010, de 3 d'agost, de règim jurídic i de procediment de les administracions públiques de Catalunya, des del moment del dipòsit de la notificació per part del Departament disposeu de 10 dies naturals per a la seva visualització o rebuig.
Des del moment en que es rebutja la notificació, aquesta notificació es considera practicada.